তথ্যবিবরণী নম্বর : ৩৯২৭

**কাঙ্ক্ষিত লক্ষ্য অর্জনে সরকারি কর্মকর্তাদের ভূমিকা অপরিসীম**

 **---সংস্কৃতি প্রতিমন্ত্রী**

ঢাকা, ২৯ আশ্বিন (১৪ অক্টোবর) :

 সংস্কৃতি বিষয়ক প্রতিমন্ত্রী কে এম খালিদ বলেছেন, বাংলাদেশ আজ বিশ্বে উন্নয়নের রোল মডেল। সঠিক ও যুগোপযোগী পরিকল্পনা প্রণয়ন ও সেগুলোর সঠিক বাস্তবায়নের মাধ্যমে বাংলাদেশ কাঙ্ক্ষিত উন্নয়নের লক্ষ্যে এগিয়ে যাচ্ছে। এ ক্ষেত্রে সরকারি কর্মকর্তাদের ভূমিকা অপরিসীম। রাজনীতিবিদরা সরকারের নীতি প্রণয়নে মুখ্য ভূমিকা পালন করলেও সরকারি কর্মকর্তারা সেগুলোর বাস্তবায়ন করে থাকেন।

 প্রতিমন্ত্রী আজ রাজধানীর অফিসার্স ক্লাবে অফিসার্স ক্লাব ঢাকার লাইব্রেরি উপকমিটির উদ্যোগে ক্লাবের সম্মানিত সদস্যদের রচিত পুস্তকের প্রকাশনা উৎসবে প্রধান অতিথির বক্তৃতায় এসব কথা বলেন।

 প্রতিমন্ত্রী বলেন, ঢাকা অফিসার্স ক্লাবের সদস্যরা তথা সরকারি কর্মকর্তারা দেশের গুরুত্বপূর্ণ মেধাসম্পদ। সাহিত্যের বিভিন্ন শাখায় তাঁদের পদচারণা দেশের সাহিত্য-সংস্কৃতিকে আরো উন্নত ও সমৃদ্ধ করবে এবং দেশকে এগিয়ে নিয়ে যাবে বলে আশা প্রকাশ করেন তিনি। এ প্রকাশনা উৎসবকে দেশের অন্যতম বৃহৎ প্রকাশনা উৎসব অভিহিত করে প্রতিমন্ত্রী বলেন, একসাথে এত বেশি সংখ্যক (৯৩টি) বইয়ের প্রকাশনা উৎসব সম্ভবত এটাই প্রথম। তিনি বলেন, এ প্রকাশনা উৎসবে বিভিন্ন বিষয়ে একাধিক বই প্রকাশিত হলেও সবচেয়ে বেশি বই প্রকাশিত হয়েছে মুক্তিযুদ্ধ ও বঙ্গবন্ধুকে নিয়ে।

 অফিসার্স ক্লাব ঢাকার সহসভাপতি ও লাইব্রেরি উপকমিটির সহসভাপতি আনসার আলী খানের সভাপতিত্বে অনুষ্ঠানে বিশেষ অতিথি হিসেবে উপস্থিত ছিলেন ক্লাবের সাধারণ সম্পাদক
মোঃ ইব্রাহীম হোসেন খান। স্বাগত বক্তব্য রাখেন অফিসার্স ক্লাব ঢাকার লাইব্রেরি উপকমিটির সদস্য-সচিব ও নির্বাহী কমিটির যুগ্ম সম্পাদক অধ্যাপক ড. ফেরদৌসী খান।

#

ফয়সল/ফারহানা/সঞ্জীব/আব্বাস/২০১৯/২২২৬ ঘণ্টা

তথ্যবিবরণী নম্বর : ৩৯২৬

**শিশুরাই আলোকিত ভবিষ্যৎ**

 **--- মহিলা ও শিশু বিষয়ক প্রতিমন্ত্রী**

ঢাকা, ২৯ আশি^ন (১৪ অক্টোবর) :

 মহিলা ও শিশু বিষয়ক প্রতিমন্ত্রী ফজিলাতুন নেসা ইন্দিরা বিশ্ব শিশু দিবস ও অধিকার সপ্তাহ-২০১৯ এর সমাপনী অনুষ্ঠানে প্রধান অতিথির বক্তৃতায় বলেছেন, শিশুরা বড় হয়ে দেশের নেতৃত্ব দেবে। ২০৪১ সালের উন্নত বাংলাদেশের চালকের আসনে থাকবে আজকের শিশুরাই। শিশুদের অধিকার ও সুরক্ষা তাই শুধু শিশু সপ্তাহের মধ্যে সীমাবদ্ধ রাখলে চলবে না। বাংলাদেশে আর কোনো শিশু যেন অধিকার বঞ্চিত না থাকে সে লক্ষ্যে সবাইকে এক সাথে কাজ করতে হবে।

 আজ রাজধানীর বাংলাদেশ শিশু একাডেমি মিলনায়তনে বাংলাদেশ শিশু একাডেমির চেয়ারম্যান লাকী ইনামের সভাপতিত্বে অনুষ্ঠানে বিশেষ অতিথি হিসেবে উপস্থিত ছিলেন মহিলা ও শিশু বিষয়ক মন্ত্রণালয়ের সচিব কামরুন নাহার, মহিলা বিষয়ক অধিদপ্তরের মহাপরিচালক বদরুন নেসা, জয়িতা ফাউন্ডশনের চেয়ারম্যান বেগম আফরোজা খান, জাতীয় মহিলা সংস্থা নির্বাহী পরিচালক কাজল ইসলাম এবং বিশিষ্ট যাদু শিল্পী জুয়েল আইচ।

 বিশেষ অতিথির বক্তৃতায় সচিব কামরুন নাহার বলেন, গত ৭ দিন বাংলাদেশ শিশু একাডেমি শিশুদের পদচারণে মুখরিত ছিল। বিভিন্ন উৎসবের পাশাপাশি শিশু অধিকার, স্বাস্থ্য, পুষ্টি ও নিরাপত্তা বিষয়ে সবাইকে সচেতন করা হয়েছে।

 প্রতিমন্ত্রী প্রতিযোগিতায় অংশগ্রহণকারী বিজয়ী শিক্ষার্থীদের মধ্যে পুরস্কার বিতরণ করেন। পরে অতিথিবৃন্দ শিশু একাডেমির শিক্ষার্থীদের পরিবেশনায় সাংস্কৃতিক অনুষ্ঠান উপভোগ করেন।

 বিশ্ব শিশু দিবস ও অধিকার সপ্তাহের এবারের প্রতিপাদ্য : ‘আজকের শিশু আনবে আলো, বিশ্বটাকে রাখবে ভালো’।

#

আলমগীর/মাহমুদ/রফিকুল/জয়নুল/২০১৯/১৯০০ঘণ্টা

তথ্যবিবরণী নম্বর : ৩৯২৫

**তথ্যসচিব সকাশে আমিরাতের জেনারেল**

ঢাকা, ২৯ আশ্বিন (১৪ অক্টোবর) :

সংযুক্ত আরব আমিরাতের ব্রিগেডিয়ার জেনারেল সালিম সাঈদ আল সামসী’র নেতৃত্বে সে দেশের সেনা সদর দপ্তর (আর্মড ফোর্সেস ডিভিশন) এর একটি প্রতিনিধিদল তথ্যসচিব আবদুল মালেকের সাথে সৌজন্য সাক্ষাৎ করেছেন।

আজ দুপুরে সচিবালয়ে তথ্য মন্ত্রণালয়ে এ সাক্ষাৎকালে প্রতিনিধিদল আগামী মাসে সংযুক্ত আরব আমিরাতের ন্যাশনাল ডিফেন্স কলেজের একটি প্রতিনিধিদলের সম্ভাব্য বাংলাদেশ সফরের বিভিন্ন দিক নিয়ে আলোচনা করেন। ব্রিগেডিয়ার সালিম সাঈদ আল সামসী অগ্রবর্তী দলের নেতা।

এ সময় তথ্য মন্ত্রণালয়ের অতিরিক্ত সচিব মোঃ নূরুল করিম ও সফররত দলের প্রতিনিধিদের মধ্যে ইব্রাহিম রাশিদ আল রামজী আল মারজুকী উপস্থিত ছিলেন।

#

আকরাম/মাহমুদ/মোশারফ/আব্বাস/২০১৯/১৮৪৬ ঘণ্টা

তথ্যবিবরণী নম্বর : ৩৯২৪

**সমন্বিত অংশগ্রহণে জাতীয় বস্ত্রদিবস উদ্যাপিত হবে**

 **--- বস্ত্র মন্ত্রী**

ঢাকা, ২৯ আশি^ন (১৪ অক্টোবর) :

 বস্ত্র ও পাট মন্ত্রী গোলাম দস্তগীর গাজী, বীরপ্রতীক বলেছেন, বস্ত্রখাতের সাথে সংশ্লিষ্ট সকল অংশীজনের সমন্বিত অংশগ্রহণে বস্ত্র দিবস-২০১৯ সফলভাবে উদ্যাপন করা হবে।

 আজ বস্ত্র ও পাট মন্ত্রণালয়ের সম্মেলন কক্ষে প্রথমবারের মতো ‘জাতীয় বস্ত্র দিবস-২০১৯’ উদ্যাপনের উদ্দেশ্যে আয়োজিত প্রস্তুতিমূলক সভায় মন্ত্রী এ কথা বলেন। বাণিজ্য মন্ত্রী টিপু মুনশি, বস্ত্র ও পাট মন্ত্রণালয়ের সচিব মোহাম্মদ বেলায়েত হোসেন, বিজেএমইএ’র সভাপতি রুবানা হক, বিটিএমএ’র সভাপতি মোহাম্মদ আলী খোকন, বস্ত্র অধিদপ্তরের মহাপরিচালক দিলীপ কুমার সাহা, বিকেএমইএ, বাংলাদেশ টেরিটাওয়েল এসোসিয়েশন-সহ বস্ত্র শিল্পের সাথে সংশ্লিষ্ট অংশীজনরা এ সময় উপস্থিত ছিলেন।

 মন্ত্রী বলেন, বস্ত্রশিল্প বাংলাদেশের অর্থনৈতিক কর্মকা-ের একটি গুরুপ্তপূর্ণ খাত। বর্তমান সরকার রূপকল্প-২০২১ অনুযায়ী ২০২১ সালের মধ্যে বস্ত্রখাতের রপ্তানি ৫০ বিলিয়ন মার্কিন ডলারে উন্নীত করার লক্ষ্যমাত্রা অর্জনে কাজ করছে। এ ধারাবাহিকতায় বস্ত্রখাতের সঠিক বিকাশ ও সুরক্ষার জন্য সংশ্লিষ্ট সকলের করণীয় নির্ধারণ করে ‘বস্ত্রনীতি-২০১৭’ এবং ‘বস্ত্র আইন-২০১৮’ প্রণয়ন করেছে। তিনি বলেন, বস্ত্রশিল্পের সাফল্যের ধারাবাহিকতা বজায় রাখার জন্য এ শিল্পের সাথে সংশ্লিষ্ট সকলকে সহযোগিতা প্রদান ও উদ্বুদ্ধ করা হবে। একটি আনুষ্ঠানিক দিবসের উদ্যাপন এ খাতের সাথে সংশ্লিষ্ট সকলের লক্ষ্য অর্জনে সহায়ক ভূমিকা পালন করবে। একইসাথে বহুমুখী বস্ত্রপণ্যের মেলা আয়োজন করা হলে তা এ শিল্প বিকাশে সকলকে অনুপ্রাণিত করবে ।

 উল্লেখ্য, প্রতিবছর ৪ ডিসেম্বরকে জাতীয় বস্ত্র দিবস হিসেবে পালনের প্রস্তাব সম্প্রতি মন্ত্রিসভা কর্তৃক অনুমোদিত হয়েছে। দিবসটি উদ্যাপনের জন্য মন্ত্রিপরিষদ বিভাগের জারি করা পরিপত্রের ‘খ’ ক্রমিকে তা অন্তর্ভুক্ত করার প্রস্তাবও অনুমোদিত হয়েছে।

#

সৈকত/মাহমুদ/রফিকুল/জয়নুল/২০১৯/১৮৫০ঘণ্টা

তথ্যবিবরণী নম্বর : ৩৯২৩

**বিশ্ব মান দিবসের আলোচনায় শিল্পমন্ত্রী**

**অনৈতিক কর্মকাণ্ডে জড়িত হলে কঠোর ব্যবস্থা**

ঢাকা, ২৯ আশ্বিন (১৪ অক্টোবর) :

জাতীয় পর্যায়ে পণ্য ও সেবার গুণগতমান সুরক্ষা ও উন্নয়নে বিএসটিআই এর সকল পর্যায়ের কর্মকর্তা-কর্মচারীকে সর্বোচ্চ পেশাদারিত্ব, সততা, নিষ্ঠা, আন্তরিকতা ও দেশপ্রেমের সাথে অর্পিত দায়িত্ব পালনের নির্দেশ দিয়েছেন শিল্পমন্ত্রী নূরুল মজিদ মাহমুদ হুমায়ূন। তিনি বলেন, এক্ষেত্রে কোনো ধরনের শৈথিল্য কিংবা দায়িত্বহীনতা সরকার মেনে নেবে না। দায়িত্ব অবহেলা কিংবা অনৈতিক কর্মকাণ্ডের সাথে জড়িত হলে দায়ী ব্যক্তির বিরুদ্ধে কঠোর ব্যবস্থা নেওয়া হবে।

শিল্পমন্ত্রী আজ বাংলাদেশ স্ট্যান্ডার্ডস এন্ড টেস্টিং ইনস্টিটিউশন (বিএসটিআই) আয়োজিত ‘ভিডিও মান বৈশ্বিক সম্প্রীতির বন্ধন (Video Standards Create a Global Stage)’ শীর্ষক আলোচনা সভায় প্রধান অতিথির বক্তব্যে এ নির্দেশ দেন। বিশ্ব মান দিবস-২০১৯ উপলক্ষে রাজধানীর তেজগাঁওয়ে অবস্থিত বিএসটিআই’র প্রধান কার্যালয়ে এ অনুষ্ঠান আয়োজন করা হয়।

শিল্প মন্ত্রণালয়ের রুটিন দায়িত্বপ্রাপ্ত সচিব সালাহউদ্দিন মাহমুদের সভাপতিত্বে অনুষ্ঠানে অন্যদের মধ্যে বিএসটিআই’র মহাপরিচালক মোঃ মুয়াজ্জেম হোসাইন এবং বিএসটিআই’র পরিচালক (মান)
মোঃ সাজ্জাদুল বারী বক্তব্য রাখেন।

শিল্পমন্ত্রী বলেন, বিএসটিআই জাতীয় পর্যায়ে একমাত্র মান নির্ধারণী প্রতিষ্ঠান। এ প্রতিষ্ঠানের কর্মকা-ের ওপর গুণগত শিল্পায়ন এবং জনগণের জীবনের সুরক্ষার বিষয়টি নির্ভর করে। এ বিবেচনায় সরকার বিএসটিআই’র আধুনিকায়ন ও সক্ষমতা বৃদ্ধির লক্ষ্যে প্রয়োজনীয় আইন, নীতি ও বিধি প্রণয়ন করেছে। এর পাশাপাশি প্রতিষ্ঠানটির কর্মক্ষেত্র সম্প্রসারণে বিভিন্ন কর্মসূচি বাস্তবায়ন করা হয়েছে। জনগণের দোরগোড়ায় বিএসটিআই’র সেবা পৌঁছে দিতে সরকার উপজেলা পর্যায়ে এর কার্যক্রম সম্প্রসারণ করবে বলে তিনি উল্লেখ করেন। বিশ্ববাজারের প্রতিযোগিতায় টিকে থাকতে বাংলাদেশে বিশ্বমানের পণ্য উৎপাদনের প্রয়াস জোরদার করতে তিনি শিল্প উদ্যোক্তাদের প্রতি আহ্বান জানান।

এর আগে বিশ্ব মান দিবস ২০১৯ উপলক্ষে বিএসটিআই’র উদ্যোগে এক বর্ণাঢ্য শোভাযাত্রা আয়োজন করা হয়। এটি প্রধান কার্যালয় থেকে শুরু হয়ে বিভিন্ন সড়ক প্রদক্ষিণ করে আবার প্রধান কার্যালয়ে এসে শেষ হয়। বিএসটিআই মহাপরিচালক এতে নেতৃত্ব দেন।

#

জলিল/মাহমুদ/মোশারফ/আব্বাস/২০১৯/১৮২৪ ঘণ্টা

তথ্যবিবরণী নম্বর : ৩৯২২

**মন্ত্রিপরিষদ সচিব হলেন খন্দকার আনোয়ারুল ইসলাম**

ঢাকা, ২৯ আশ্বিন (১৪ অক্টোবর) :

 সেতু বিভাগের সিনিয়র সচিব খন্দকার আনোয়ারুল ইসলামকে মন্ত্রিপরিষদ বিভাগে মন্ত্রিপরিষদ সচিব হিসেবে পদায়ন করা হয়েছে।

 এছাড়া বর্তমান মন্ত্রিপরিষদ সচিব মোহাম্মদ শফিউল আলমকে বিশ্বব্যাংকের ওয়াশিংটনস্থ প্রধান কার্যালয়ে ‘বিকল্প নির্বাহী পরিচালক’ পদে ৩ বছর মেয়াদে মন্ত্রিপরিষদ সচিব এর পদমর্যাদায় চুক্তিভিত্তিক নিয়োগ প্রদান করা হয়েছে।

 গতকাল রাষ্ট্রপতির আদেশক্রমে জনপ্রশাসন মন্ত্রণালয় এ সংক্রান্ত পৃথক প্রজ্ঞাপন জারি করেছে।

#

তমিজুল/অনসূয়া/পরীক্ষিৎ/রেজ্জাকুল/শামীম/২০১৯/১৬১৭ ঘণ্টা

তথ্যবিবরণী নম্বর : ৩৯২১

**ইতেওয়ান গ্লোবাল ভিলেজ ফেস্টিভ্যাল ২০১৯-এ সিউলস্থ বাংলাদেশ দূতাবাসের অংশগ্রহণ**

সিউল (কোরিয়া), ১৪ অক্টোবর :

১২-১৩ অক্টোবর ২০১৯ এ দক্ষিণ কোরিয়ার ইয়ংসান এলাকার ইতেওয়ানে অনুষ্ঠিত ‘ইতেওয়ান গ্লোবাল ভিলেজ ফেস্টিভ্যাল ২০১৯’-এ সিউলে অবস্থিত বাংলাদেশ দূতাবাস অংশগ্রহণ করে। সিউলের পর্যটন এলাকা হিসাবে খ্যাত ইতেওয়ানের এই আন্তর্জাতিক উৎসবে এ বছর বাংলাদেশসহ ৩৭টি দেশ অংশগ্রহণ করে। বাংলাদেশ দূতাবাস এই আন্তর্জাতিক উৎসবের ‘বিশ্ব সাংস্কৃতিক আয়োজন’-এর গ্লোবাল প্যারেডে এবং ‘বিশ্ব হস্তশিল্প মেলা’-এ অংশ নেয়। উৎসবটি প্রতিদিন সকাল ১১টা থেকে সন্ধ্যা সাড়ে ৭ টা পর্যন্ত সর্বসাধারনের জন্য উন্মুক্ত ছিল।

 ইয়ংসান এর মেয়র জাং হিয়ন-সং ১২ অক্টোবর ‘ইতেওয়ান গ্লোবাল ভিলেজ ফেস্টিভ্যাল ২০১৯’-এর উদ্বোধন করেন। এই অনুষ্ঠানে দক্ষিণ কোরিয়ায় নিযুক্ত বাংলাদেশের রাষ্ট্রদূতসহ অংশগ্রহণকারী দেশসমূহের রাষ্ট্রদূত ও কুটনৈতিকগণ উপস্থিত ছিলেন।

 বেলা ৩টায় এই উৎসবের ‘বিশ্ব সাংস্কৃতিক আয়োজন’-এর গ্লোবাল প্যারেডে শিশুসহ দূতাবাসের সকল সদস্য বর্ণাঢ্য ঐতিহ্যবাহী বাংলাদেশি পোশাকে সজ্জিত হয়ে, ঢোল, ফেস্টুন ও বাংলাদেশের পতাকাসহ স্বতঃস্ফুর্তভাবে অংশগ্রহণ করে।

 এছাড়া, উৎসবের ‘বিশ্ব হস্তশিল্প মেলা’-এর বাংলাদেশের স্টলে ঐতিহ্যবাহী পাটজাত ও বাশঁজাত দ্রব্যাদি, বাঁশী, লাটিম, হাতপাখা, নকশীকাথাঁ, কাঠের পুতুলসহ বাংলাদেশের পর্যটন শিল্প ও বিনিয়োগ সংক্রান্ত বিভিন্ন লিফলেট বিতরণ করা হয়।

 ‘ইতেওয়ান গ্লোবাল ভিলেজ ফেস্টিভ্যাল ২০১৯’-এ অংশগ্রহণের ফলে বাংলাদেশের দ্রব্যাদির প্রতি কোরীয়দের আগ্রহ ক্রমশ বৃ্দ্ধি পাচ্ছে যা আগামীতে বাংলাদেশ ও দক্ষিণ কোরিয়ার মধ্যে সাংস্কৃতিক ও বাণিজ্যিক সম্পর্ককে আরো সুদৃঢ় করবে ।

#

বাংলাদেশ দূতাবাস, সিউল/অনসূয়া/পরীক্ষিৎ/জুলফিকার/শামীম/২০১৯/১৫০০ ঘণ্টা

তথ্যবিবরণী নম্বর : ৩৯২০

 **বেলগ্রেডে** স্পিকার

**শেখ হাসিনা সন্ত্রাসবাদের বিরুদ্ধে জিরো টলারেন্স নীতি গ্রহণ করেছেন**

বেলগ্রেড, ১৪ অক্টোবর :

স্পিকার ড. শিরীন শারমিন চৌধুরী বলেছেন, প্রধানমন্ত্রী শেখ হাসিনা সন্ত্রাসবাদের বিরুদ্ধে জিরো টলারেন্স নীতি গ্রহণ করেছেন। তাঁর সাহসী নেতৃত্বে বাংলাদেশ জঙ্গিবাদ দমনে সফল যা বিশ্বনেতৃত্বের প্রশংসা অর্জন করেছে। সবার সাথে বন্ধুত্ব, কারো সাথে বৈরিতা নয় -জাতির পিতা বঙ্গবন্ধুর এই নীতিতে বিশ্বাস করে বাংলাদেশ। সংসদীয় সম্পর্ক উন্নয়নের মাধ্যমে ওআইসিভুক্ত দেশসমূহ শান্তি আনয়নে ভূমিকা রাখতে পারে বলে তিনি উল্লেখ করেন।

গতকাল সার্বিয়ার বেলগ্রেডে ১৪১তম ইন্টার পার্লামেন্টারি ইউনিয়ন (আইপিইউ) এর ভেন্যু সাভা সেন্টারে আলজেরিয়া পার্লামেন্টের প্রেসিডেন্ট স্লিমানে চেনাইন -এর সাথে সাক্ষাতকালে স্পিকার এ কথা বলেন।

সাক্ষাতকালে তাঁরা দ্বিপাক্ষিক স্বার্থসংশ্লিষ্ট বিভিন্ন বিষয়, সংসদীয় চর্চা, সংসদীয় মৈত্রী গ্রুপ, বাংলাদেশের অর্থনৈতিক ও সামাজিক উন্নয়ন এবং সন্ত্রাসবাদ নির্মূল নিয়ে আলোচনা করেন।

স্পিকার বলেন, বঙ্গবন্ধুকন্যা প্রধানমন্ত্রী শেখ হাসিনার ধারাবাহিক নেতৃত্বে সংসদীয় গণতন্ত্র চর্চায় বাংলাদেশ এগিয়ে যাচ্ছে। সরকারের স্বচ্ছতা ও জবাবদিহিতা নিশ্চিতে ৫০টি সংসদীয় কমিটি গুরুত্বপূর্ণ ভূমিকা রাখছে। বর্তমানে জিডিপি প্রবৃদ্ধির হার ৮ শতাংশ জানিয়ে তিনি বলেন, উন্নয়নে বাংলাদেশ এখন অনন্য উচ্চতায়।

 ড. শিরীন শারমিন বলেন, বাংলাদেশের সাথে আলজেরিয়ার সম্পর্ক ঐতিহাসিক। জাতির পিতা বঙ্গবন্ধু শেখ মুজিবুর রহমানের নেতৃত্বে বাংলাদেশ স্বাধীন হওয়ার পরপরই আলজেরিয়া বাংলাদেশকে স্বীকৃতি দেয়। সংসদীয় চর্চার অভিজ্ঞতা বিনিময়ের মাধ্যমে আলজেরিয়ার সাথে বাংলাদেশের সম্পর্ক আরো শক্তিশালী হবে বলে তিনি আশাবাদ ব্যক্ত করেন।

স্লিমানে চেনাইন বলেন, সংসদীয় মৈত্রী গ্রুপ গঠনের মাধ্যমে দু'দেশের বিদ্যমান সম্পর্ক আরও সুদৃঢ় হতে পারে। ঐতিহাসিক সম্পর্কের ধারাবাহিকতায় দুই দেশ আন্তর্জাতিকভাবে সন্ত্রাসবাদ নির্মূলে ভূমিকা রাখতে পারে।

এ সময় বাংলাদেশ সংসদীয় প্রতিনিধিদলের সদস্য ডেপুটি স্পিকার মোঃ ফজলে রাব্বী মিয়া, চিফ হুইপ নূর-ই-আলম চৌধুরী, হুইপ আবু সাঈদ আল মাহমুদ স্বপন, বাণিজ্য মন্ত্রণালয় সম্পর্কিত সংসদীয় স্থায়ী কমিটির সভাপতি তোফায়েল আহমেদ, শিল্প মন্ত্রণালয় সম্পর্কিত সংসদীয় স্থায়ী কমিটির সভাপতি আমির হোসেন আমু, সংসদ সচিবালয়ের সিনিয়র সচিব ড. জাফর আহমেদ খান উপস্থিত ছিলেন।

জাতীয় সংসদের স্পিকার ড. শিরীন শারমিন চৌধুরী’র নেতৃত্বে বাংলাদেশের এক প্রতিনিধিদল ইন্টার পার্লামেন্টারি ইউনিয়ন (আইপিইউ) এর ১৪১তম এসেম্বলিতে যোগ দিতে বর্তমানে সার্বিয়া সফর করছেন। সার্বিয়ার প্রেসিডেন্ট আলেকজান্ডার ভোসিস গতকাল সকালে এ সম্মেলন উদ্বোধন করেন। ১৪০টি দেশের ৮০ জন স্পিকার, ৬০ জন ডেপুটি স্পিকারসহ ১৫০০ এর অধিক প্রতিনিধি এ সম্মেলনে অংশ নিচ্ছেন।

#

অনসূয়া/পরীক্ষিৎ/রেজ্জাকুল/শামীম/২০১৯/১৪৪৩ ঘণ্টা

Handout Number : 3919

**Prime Minister’s message on the Digital Device and Innovation Expo**

Dhaka, 14 October :

 Prime Minister Sheikh Hasina has given the following message on the occasion of Digital Device and Innovation Expo**-**2019 :

 "I am happy to know that Bangladesh Hi-Tech Park Authority and Bangladesh Computer Samity are organizing 'Digital Device and Innovation Expo**-**2019' in Dhaka.

 The Awami League government has transformed the country into a Digital Bangladesh by making information technology accessible to all, including the marginal people, through efficient, service-oriented and ICT-friendly services in the last ten and a half years. Bangabandhu Satellite-1 has already been providing services to the subscribers. We are also working to launch Bangabandhu Satellite-2 and to connect with Submarine Cable-3. Bangladesh has emerged as a 'Role Model' of socio-economic development.

We have put emphasis on advanced technologies like Artificial Intelligence,
Robotics, Big Data, Block Chain, IoT and machine learning to meet the future
challenges.

I believe the multifaceted 'Digital Device and Innovation Expo-2019' will provide a platform to establish network with the local, regional and global IT-ITeS industry leaders and experts with a view to sharing their best practices and experiences. The expo will also help promote IT export earnings and use of ICT in education and accessibility to public services.

 I wish the 'Digital Device and Innovation Expo-2019' a grand success.

Joi Bangla, Joi Bangabandhu

May Bangladesh Live Forever."

#

Emrul/Anasuya/Parikshit/Rezzakul/Asma/2019/1300 hours